Catalunya suma 1.143 casos i 3 morts en les últimes 24 hores\nBarcelona - Divendres, 07/08/2020 - 15:54\nLes últimes dades facilitades aquest dijous per Salut recullen que a la ciutat de Barcelona es comptabilitzen 291 casos més que en el balanç d’aquest dijous, la qual cosa suma un total de 28.707 casos. Actualment als centres sanitaris de la capital catalana hi ha 124 persones ingressades, sis més que ahir, de les quals 26 es mantenen a l’uci (cinc més). La xifra de persones mortes per coronavirus ascendeix a 4.310, tres més que les comunicades aquest dijous. El risc de rebrot se situa en 193,09.\nLes últimes dades facilitades aquest dijous per Salut recullen que a la ciutat de Barcelona, des de l’inici de la pandèmia, ja fa cinc mesos, 28.416 persones s’han contagiat per Covid. Actualment als centres sanitaris de la capital catalana hi ha 118 persones ingressades, de les quals 21 es mantenen a l’uci. La xifra de persones mortes per coronavirus ascendeix a 4.307. El risc de rebrot se situa en 193,24.\nA Barcelona una de les preocupacions és controlar els ‘botellons’. En aquest sentit, el consistori ha comunicat que la Guàrdia Urbana ha multat 190 persones per ‘botellons’ en cinc dies. Aquest dijous, el cap de la Guàrdia Urbana, Pedro Velázquez, ha explicat en una roda de premsa al costat del tinent d’alcalde Jaume Collboni que hi ha uns 15 espais de la ciutat on habitualment troben gent consumint alcohol de nit. Són grups d’entre 25 i 50 persones, i a les platges «de vegades amb una mica més de gent», ja que poden arribar fins a les 100 persones. «La primera actuació és desallotjar. Si hi ha col·laboració, no es denuncia, sempre que veim una garantia que se’n van», ha detallat sobre la intervenció policial en aquests casos.\n5 d’agost: La taxa de contagi es manté a 1\nInvestigadors del Biocomsc, el grup d’investigació de biologia computacional de la UPC, aquest dimecres han confirmat que la propagació de la Covid-19 a Barcelona ciutat es troba a l’1, de manera que «el nombre de casos diaris es manté constant, en un altiplà». «Un esforç més i aconseguirem doblar la corba i encarrilar la baixada», valoren els investigadors.\nConfirmem que, a tots els efectes, Barcelona ciutat és troba amb creixement rho=1. És a dir, el nom de casos diaris és manté constant en un altiplà... Un esforç més i aconseguim doblegar corba i enfilar la baixada. Aquesta setmana de guàrdia @prats_clara i @kilocurie pic.twitter.com/UbRHv1iixb\nNo obstant, el nombre de casos de coronavirus confirmats per proves PCR continua sent alt, 1.557 durant la setmana entre el 26 de juliol a l’1 d’agost, últimes xifres oficials de què es disposa a la pàgina web del Departament de Salut sobre dades de la malaltia a Catalunya.\nUn total de 101 persones van ingressar als hospitals barcelonins afligides de Covid-19, 27 de les quals van haver de ser ateses a la unitat de cures intensives.\nTretze persones van morir aquella setmana a causa del coronavirus i les seves complicacions, una xifra similar a anteriors setmanes de juliol.\nRespecte a les dades actualitzades aquest dimarts, a Barcelona ciutat, s’han registrat 69 nous casos confirmats per PCR i s’arriba a un total de 21.211. Si es tenen en compte totes les proves, des de l’inici de la pandèmia hi ha hagut 27.382 casos, 82 més. Les defuncions a la capital són un total de 4.265. El risc de rebrot és de 190,49 i la corba tendeix a la baixa. La velocitat de transmissió és de 0,98, per sota de l’1,54 de l’interval de 7 dies anterior. La taxa de confirmats per PCR és de 90,53 per cada 100.000 habitants.\nLes últimes xifres referides a l’àrea metropolitana (incloent-hi les regions sanitàries de Barcelona ciutat, metropolitana sud i metropolitana nord), mostren un total de 53.334 casos confirmats per PCR des de l’inici de la pandèmia (774 més respecte a l’últim balanç), xifra que puja a 66.330 si es tenen en compte tots els tipus de proves (972 més). Les defuncions han sigut 9.535, vuit més. En concret, a la ciutat de Barcelona, s’han registrat 249 nous casos confirmats per PCR, i amb aquests arriben a un total de 20.124. Les defuncions a la capital són un total de 4.258, dos més que en l’últim registre. El risc de rebrot és de 204,58 i la corba tendeix a la baixa. La velocitat de transmissió és de 1,14, per sota de l’1,80 de l’interval de 7 dies anterior.\nBarcelona continua millorant, tot i que els responsables de salut insisteixen a no abaixar la guàrdia. Mentre el Govern ha ampliat les restriccions a les veïnes Castelldefels i Gavà, a la capital catalana la tendència és optimista. Salut, que ha establert en 6 els nivells de control epidemiològic, fixa en el 3 el de Barcelona i part de l’àrea metropolitana. El 5 correspondria a la situació a Catalunya dels mesos de març i abril. La referència principal és el nombre mitjà de persones que es contagien per cada cas de coronavirus –la xifra reproductiva R–, que a Barcelona i la seva àrea metropolitana encara es manté per sobre d’1, tot i que amb tendència a baixar els últims dies.\nEl físic i investigador de la Universitat Rovira i Virgili (URV) Àlex Arenas ha considerat que «cada vegada és més difícil» que es pugui fer un confinament perimetral a Barcelona i la seva àrea metropolitana perquè creixen les àrees afectades. Arenas, en declaracions a Catalunya Ràdio, ha dit que s’està produint un «èxode» des de Barcelona cap a altres zones i que això augmenta el risc de propagació del virus. Per això, ha fet una crida a la responsabilitat individual per parar aquesta propagació i evitar mesures més restrictives. Al ser preguntat sobre un confinament perimetral de Barcelona, ha explicat que seria un recurs anterior al domiciliari, però ha plantejat que hagués sigut necessari en l’inici del brot, no ara. «Ara és molt complicat perquè hauria de ser de moltes regions, de la metropolitana sud, de Barcelona ciutat, de Barcelona nord i del Maresme. Cada vegada és més difícil contenir amb tallafocs aquests brots», ha reflexionat.\nSalut ha decidit aplicar noves mesures restrictives a l’àrea de Barcelona, les mateixes que ja està adoptant a tres barris de l’Hospitalet. Les restriccions seran vigents els pròxims 15 dies, tot i que la consellera Vergés no descarta un altre confinament. Les restriccions principals es poden consultar en aquest enllaç.\nAquest dilluns el cap d’Epidemiologia de l’Hospital Clínic, Antoni Trilla, s’ha pronunciat a Catalunya Ràdio sobre Barcelona, i ha assegurat que considera que la ciutat també està «al límit»: «Estem en zona groga, més pendents de la zona vermella que de la verda». En aquest sentit, ha apel·lat a la responsabilitat individual per al compliment de totes les mesures de seguretat i a la de les administracions, ja que va assegurar que «no val deixar-ho tot en mans dels ciutadans».\nSegons els últims reajustaments de l’ASPB, en les últimes hores no s’ha produït cap contagi a Barcelona. Es pot destacar, com ressalta BTV, que les xifres d’aquest organisme que corresponen a la setmana de l’1 al 9 de juliol, quan van donar positiu un total de 294 barcelonins, suposen un 47% més que els resultats de tot el mes de juny (200 nous contagis).\nAquest dimecres també ha transcendit que la Fiscalia de Medi Ambient de Barcelona té obertes tres investigacions pel transport i abocament contaminant de residus sanitaris Covid-19, procedents d’hospitals i residències de gent gran, per part d’empreses dedicades a la gestió de rebutjos. Les diligències les ha obert el fiscal de Medi Ambient, Antoni Pelegrín, arran d’atestats presentats pel Servei de Protecció a la Naturalesa (Seprona de la Guàrdia Civil) després de descobrir almenys tres abocaments incontrolats de residus que podrien contenir restes de Covid-19, entre els quals mascaretes i, fins i tot, material sanitari amb rastres de sang.\nLes últimes dades, del 6 de juliol, mostren un augment de només dos casos respecte al dia anterior. En total, la capital catalana ha acumulat 15.467 positius. Tot i que la xifra sigui elevada, està molt per darrere de les 256 per cada 100.000 habitants del Segrià, confinada des de dissabte passat, i situa la comarca de Barcelona en la dotzena posició respecte a incidència entre les 42 comarques catalanes.\nA Barcelona, l’important, segons remarca l’epidemiòleg de l’Hospital Clínic Antoni Trilla, és que hi hagi «bones dades i que siguin fàcils d’interpretar, que estiguin ben delimitades». En aquest sentit, ha explicat que hi ha hagut una superposició de dos tipus de resultats: xifres de PCR positives barrejades amb proves serològiques que corresponen a casos antics. Aquí rau, diu, l’explicació per la qual els positius actuals han augmentat «amb una proporció relativament petita». Trilla ha destacat que ja era esperable un augment de casos amb la nova normalitat, així com els que corresponen a alguns «que no ho fan tan bé com tocaria». «Si tots aquests casos es poden diagnosticar i seguir, potser tenim sort i ho anem controlant», ha conclòs.


Jordi Cuixart: «Si hi ha inacció quan arribi la sentència, passarà factura als partits» | RubiTV.cat\nJordi Cuixart: «Si hi ha inacció quan arribi la sentència, passarà factura als partits»\nEl president d'Òmnium recomana "regar les relacions" per no reproduir xocs com els dels pactes postelectorals i sosté que el comportament de Sánchez amb Catalunya s'explica perquè sap que a Espanya "no el penalitzarà"\nper Ferran Casas / Joan Serra Carné , Presó de Lledoners, 20 de juliol de 2019 a les 22:02 |\nJordi Cuixart en una imatge d'arxiu | Josep M. Montaner\nJordi Cuixart (Santa Perpètua de Mogoda, 1975) fa 21 mesos que està empresonat. Aquesta és la seva segona estada a Lledoners, des d'on espera data per la sentència. L'actitud de Cuixart, però, no és passiva. Somriu quan entra al locutori, posa la mà esquerra al vidre per saludar i agafa amb la dreta l'aparell per comunicar-se, sense deixar anar la bossa de mà amb tasses de ceràmica que ha fet en un taller del centre penitenciari. Cuixart és el mateix. Tant o més determinat que abans, però conscient que és un pres polític, com projecta en el llibre Ho tornarem a fer (Ara Llibres), acabat de publicar.\nDes d'un optimisme que impacta, el president d'Òmnium posa en valor la capacitat de l'independentisme per sembrar una "llavor" de consciència col·lectiva en un context de repressió, però també reclama als partits la sintonia per un diàleg constructiu després de les desavinences pels pactes. Un diàleg que ha de servir, argumenta, per trobar una resposta de país a la sentència del Tribunal Suprem, que marcarà el final d'una etapa, iniciada amb la resolució del Constitucional sobre l'Estatut. Cuixart no ha parat de reflexionar i actuar des que va ser empresonat. En aquesta entrevista amb NacióDigital, la primera a un mitjà escrit en persona des que és Lledoners, s'explica amb tota claredat.\n- Els presos han tornat a Lledoners. Com està després del judici?\n- Em sento afortunat. I vull que s'entengui el que dic. Em sento afortunat perquè, malgrat ser a la presó, tot el que estem vivint té una part bonica, com la possibilitat de defensar els drets fonamentals, el privilegi de fer-ho en un judici i el moment personal que experimentem amb la Txell [la seva parella]. Visc en el present, que com dic en el llibre, és el que em complau. Però tinc esperança en el mig termini per tot el que hem estat capaços de fer, per com hem combatut la repressió. Hem de recordar que la màquina de la repressió no s'ha aturat, perquè hi ha processos judicials en marxa. Però aquí ningú llença la tovallola. Estem sembrant una llavor que no té odi i sí molta consciència. Avui encara no som conscients de la llavor que estem plantant. Això és molt potent.\n- Està a l’espera de la sentència del Suprem. De les declaracions que ha fet i el seu al·legat final se’n desprèn que no té cap fe en la possibilitat que sigui mínimament favorable.\n- Seria força ingenu, no? L’única opció acceptable és l’absolució, però l’Estat fa temps que dona senyals en el sentit contrari i el rei els va donar carta blanca. Crec que estan cuinant una sentència, com la instrucció, tan dura com visceral. Es pensen que serà un escarment, però ja hem après que resistir també vol dir vèncer.\n"Tinc el convenciment que la sentència serà dura i desproporcionada"\nTinc el convenciment que la sentència serà dura i desproporcionada, i encara més després de veure el que han fet amb la resolució del grup d'experts de l'ONU sobre el nostre empresonament. Vaig poder observar en el judici la por que tenia el tribunal a escoltar la Marina Garcés. Davant la por a empatitzar amb l'altre, s'opta per no escoltar. El conflicte polític és el que ens ha portat a la presó. Jo no taparé el conflicte polític, no parlaré de l'indult. I ho dic amb tot el respecte. Soc a la presó per haver defensat els postulats d'Òmnium.\n- Vostè va canviar l’estratègia de defensa. Hi tenia més a veure el projecte polític que defensa o la poca fe en el procés judicial?\n- Les primeres setmanes van ser molt dures. Però al cap de pocs mesos vam entendre i assumir que estàvem immersos en un procediment jurídic de caràcter polític i que, per tant, jo era un pres polític. És així com assumeixes que la prioritat no és sortir de la presó sinó la defensa dels postulats que t’han portat aquí. La teva vida dins la presó fa un tomb i tot pren sentit. No hem comès cap delicte i aquí dins som una palanca brutal de transformació i denúncia de la vulneració de drets humans, civils i polítics. Jo no volia ser un pres polític, però ja que en soc, n'exerceixo. No sé quina és la solució al conflicte, jo sé quina és la demanda. I la meva responsabilitat és canalitzar la demanda.\nEl llibre del president d'Òmnium, Jordi Cuixart. Foto: Marta Sierra/ACN\n- La resposta a la sentència hauria de ser transversal, aglutinar el 80% de la gent. Com es fa això anant més enllà d’una manifestació o una aturada de país? Quan pensa en resposta en què pensa? En eleccions?\n- Nosaltres ja fa temps que vam impulsar la Plataforma Som el 80%. La sentència marca el final d’una etapa. Res tornarà a ser el mateix. El pacte amb l’Estat quedarà definitivament enterrat i els drets fonamentals de la ciutadania condemnats. Per això, la resposta ha de ser transversal i sostinguda en el temps. No pot ser una acció acotada ni puntual. Ara cal definir el com. Si es condemnen els drets fonamentals, cal tornar a exercir-los tants cops com calgui. Per això aquest Ho tornarem a fer. I eleccions? No ens interessa entrar en picabaralles de regat curt.\nDic que la sentència marcarà el final d'una etapa perquè hem de comprendre que el 9-N i l'1-O formen part d'una reacció de la societat catalana a la sentència de l'Estatut. Són nou anys d'aprenentatge i amb la sentència del Suprem s'obrirà una nova etapa. És una oportunitat per fer un salt endavant. És important que el que decidim, tothom ho vulgui fer. La reacció l'hem de construir entre tots, i ha de tenir horitzó en el mig i llarg termini, per no provocar frustració.\n"Jo no volia ser un pres polític, però ja que en soc, n'exerceixo"\n- Però aquests nou anys també han tingut costos.\n- Cada cop tenim més capacitat de compromís. I això és una gran victòria. La repressió no està resultant un topall. És cert que està tenint alguns efectes, perquè la repressió persegueix la divisió i fer-nos caure en l'autocensura, però tinc la percepció que estem forts.\n- La legislatura catalana dona signes d’esgotament. Si no és a finals d’anys serà la primera meitat de 2020, però tindrem eleccions. Quina hauria de ser l’oferta dels partits?\n- Coherència, empatia i determinació. Entenem que la situació és complexa, però cal més determinació: el país continua immers en uns índexs de pobresa i exclusió social gravíssims. Necessitem estructures i lideratges forts per fer-lo avançar, però això no passa només pels partits, sinó per una societat civil forta i insubornable a l’hora d’enfortir la cohesió social i millorar el present, llavor de futur.\n"La reacció [a la sentència] l'hem de construir entre tots, i ha de tenir horitzó en el mig i llarg termini, per no provocar frustració"\n- Òmnium ha participat de les converses per refer la unitat estratègica igual que va participar de l’anomenat estat major del procés. Per què dos anys després del 27-O no hi ha cap tipus d’acord?\n- Ens deixem la pell per assolir el consens estratègic, perquè els acords arribin i, alhora, es duguin a terme. La repressió el que busca és la divisió, no ho oblidem mai. És cert que els partits també en pateixen els seus efectes, però la reacció no pot ser mai de part sinó que sempre ha de prioritzar l'interès de país. L’1-O va ser possible per aquesta aliança social i institucional excepcional. I cal dir-ho, perquè l’organització transversal de la gent va desbordar l’Estat, així com la la determinació dels partits sobiranistes.\nPrimer aniversari del 20-S al Departament d'Economia. Foto: Josep M. Montaner\n- Què està fallant? Vostè prefereix no mirar enrere, no qüestionar-se què es va fer malament o qui n’és responsable, però la manca d’anàlisi compartida és un hàndicap per no posar-se ara d’acord en el com?\n- Segur, i s’ha de treballar en aquest sentit també, el context de repressió ho fa encara més difícil. Quan acabem al Suprem venen els del jutjat 13 i els del TSJC. Hi ha un munt d’aprenentatges als quals farem bé de no renunciar. Jo dic que no hi ha culpables i que, en qualsevol cas, tots som responsables d’on som avui. Ser més i més determinats. Ambdues coses són del tot compatibles.\n"Ser més i més determinats. Ambdues coses són del tot compatibles"\n- Va criticar que els partits no tenen sentit d’estat. En què consisteix el sentit d’estat? En presentar-se junts a les eleccions?\n- El sentit d’estat vol dir posar per davant els interessos de país als interessos de partit. sentit d’estat vol dir oferir una resposta creïble a la ciutadania. La gent necessita que se li parli clar. Només cal mirar els exemples de l’1 i el 3 d’octubre.\nEl gran avenç que tenim davant és que hi hagi voluntat d'entesa. I això ens acosta més a la resposta conjunta. Una cosa són les dinàmiques electorals i l'altra és el diàleg. És qüestió de parlar entre nosaltres. Perquè fins ara s'ha estat rebregant la paraula unitat. En nom de la unitat ens hem llençat els plats pel cap. I si els partits parlessin més veurien que no estan tan lluny. I, entre d'altres coses, han de parlar de la resposta que oferiran a la societat catalana. Perquè, després del 27 d'octubre, la societat catalana necessita saber cap on estem avançant.\n- En alguna ocasió ha cridat a nous lideratges. Vist el que ha passat en els darrers mesos i el punt de bloqueig, és necessari? Els seus companys a la presó i els de l’exili no semblen disposats a fer passos al costat o enrere.\n- Tothom és necessari, però ningú es imprescindible. L’acord dins el sobiranisme va més enllà de les sigles i també dels lideratges. Des de la presó o l’exili es fa molta feina, però és obvi que tot això no va de personalismes sinó de persones en plural. Ja estan sortint nous lideratges i això es el millor que ens pot passar a tots. S'està demostrant que tots som necessaris. I hi podem afegir nous noms.\n"S'ha estat rebregant la paraula unitat. En nom de la unitat ens hem llençat els plats pel cap. I si els partits parlessin més veurien que no estan tan lluny"\n- Quin paper ha de tenir Òmnium a l’hora de recosir la unitat? Ha de ser o serà més actiu?\n- Òmnium no ha deixat de ser el màxim d’actiu possible en tot moment, tan actius, com perseverants i discrets, quan convé. Òmnium vol de dir de tots. I, per tant, el nostre lloc és al carrer, no a les institucions, i sempre estarem al servei del bé comú i de la defensa dels drets i les llibertats. I ara, com no pot ser d’una altra manera, ens oferim com a punt de trobada d’aquest 80% de la societat que està en contra de la judicialització del procés i a favor de trobar una sortida dialogada. Però tots els actors han de ser-ne partícips. El millor elogi que m'han pogut fer en tot aquest temps és quan em diuen que he estat coherent. I la coherència és el que fa que Òmnium estigui cada cop més enfortida.\n- El comportament dels comuns, acceptant els vots de Valls a Barcelona, o renunciar a la defensa del dret a decidir si són al govern del PSOE posa en qüestió part de la feina que ha fet Òmnium en campanyes com la del 80%?\n- Els pactes postelectorals no alteraran la voluntat del 80%, que té molt clar que no vol presos polítics, ni repressió i demana una solució democràtica a un conflicte purament polític. La gent està per sobre dels partits i hi passaran per sobre tants cops com faci falta. Recordem com ha canviat el país després de la sentència contra l’Estatut. Només cal recordar les sigles de partits que han desaparegut.\n"El millor elogi que m'han pogut fer en tot aquest temps és quan em diuen que he estat coherent"\n- Què n'espera de la reacció dels partits?\n- Quan s'havia de produir la resposta a la sentència de l'Estatut, es van produir discussions estèrils, com quin paper havia de jugar cadascú a la manifestació. Ara cal tenir-ho present. Si passa el mateix que el 2010, pot succeir que tot canviï al voltant dels partits. El que no canviarà és la societat catalana. La sentència serà una prova de foc per als partits polítics. Més enllà dels pactes, caldrà respondre atenent aquestes grans majories. S’ha acabat el temps de les ambigüitats: la inacció els passaria factura.\nCartells amb el rostre de Jordi Cuixart, en una manifestació a plaça de Catalunya. Foto: Adrià Costa\n- Colau sempre s’ha declarat admiradora seva. Va parlar amb ella abans que fos investida alcaldessa? Què li va o li hauria aconsellat?\n- Sempre que hem parlat amb l’alcaldessa de Barcelona ho hem fet amb absoluta sinceritat, com fem amb tothom. Des d’Òmnium no som ningú per anar donant consells. El que demanem a tots els partits es que siguin coherents amb els seus postulats ideològics i els seus programes.\n- A l'independentisme han cogut molt els pactes postelectorals.\n- S'ensumava la desunió abans dels pactes postelectorals. Les relacions s'han de regar. Tan de bo que a fora hi hagués la mateixa voluntat d'entesa que a la presó. El retrobament a Lledoners ha estat bo per al país.\n"S'ensumava la desunió abans dels pactes postelectorals. Les relacions s'han de regar"\n- Si el pacte de la Diputació, que vostè, l’ANC i ERC van criticar, s’hagués revertit, no hauria estat aprofundir en la política de blocs?\n- Aquí l’únic bloc que veig és el dels poders fàctics de l’Estat i, per contra, hi ha la gent que pateix per arribar a final de mes. Nosaltres defensem la discrepància política, no hi ha res més saludable. Dins de la discrepància, hem de ser capaços de detectar els consensos i, a partir d’aquí, començar a treballar en allò que ens uneix. Mai ens ha agradat parlar de blocs. Per això parlem de compartir entre iguals, de la permeabilitat. Som un país de lluites compartides.\n- Parlem de fer república. Com es fa?\n- És indignant que lleis socials aprovades al Parlament de Catalunya per respondre a urgències com el canvi climàtic, la pobresa energètica o les polítiques d’acollida siguin suspeses per sistema per part del Tribunal Constitucional. El país se’ns desfà a les mans, i cal interpel·lar els governants i obligar-los a donar respostes i solucions, als d’aquí i als d’allà. Això entenc que deu voler dir fer república. Hi ha una cosa que tinc clara. L'autèntica revolta serà la crisi climàtica. El que ens està passant transcendeix allò estrictament polític. Tinc la percepció que Catalunya s'està agradant en la seva manera de mobilitzar-se, d'actuar, en la resposta que està oferint la societat civil.\n- És viable sense pacte amb l’Estat fer república?\n- La lluita no-violenta té per objectiu el diàleg. Recull tres estadis: la protesta i persuasió, la no-cooperació i l’acció no-violenta. Sempre apostarem per una solució dialogada. De fet com que renunciem explícitament a l’ús de la violència el que fem es treballar pel diàleg. Avui, però, som molt escèptics amb aquest PSOE de Pedro Sánchez. Fa temps que té a les seves mans encarrilar la resolució del conflicte, però continua acomplexat per la dreta i l’extrema dreta.\nCentenars de persones segueixen la declaració de Cuixart al judici davant de la seu d'Òmnium Foto: Adrià Costa\n- L'ha decebut Pedro Sánchez i el seu comportament en relació a Catalunya?\n- L'intent de deshumanització del conflicte ha calat tant en capes de la societat espanyola que Sánchez sap que el seu comportament en relació a Catalunya no el penalitzarà. Confio més en el sentit comú de la societat espanyola, perquè considero que pot comprendre la reivindicació legítima que formulem. El que passa amb els líders polítics, com Sánchez, és que saben que, quan es tracta de Catalunya, el grau d'exigència baixa.\n"L'intent de deshumanització del conflicte ha calat tant en capes de la societat espanyola que Sánchez sap que el seu comportament en relació a Catalunya no el penalitzarà"\n- S'han d’explicar els costos de transició i preparar-se per assumir-los? L’1-O va quedar clar que l’Estat pot exercir la violència si cal i que allò "de la llei a la llei" va fallar.\n- De moment, els costos que sabem son els de romandre al Regne d’Espanya, des de la greu pèrdua de qualitat democràtica a la resposta a la crisi climàtica. Ja hem dit que passar de la llei a la llei no pot ser la prioritat. És, en tot cas, una qüestió de legitimitats. L’Estat té el monopoli de violència, però el que va passar l’1-O és un acte de brutalitat policial emparat pel rei d’Espanya.\n- Vostè defensa la desobediència, però aquesta té uns costos. Vostè n’és un exemple. Es pot fer amb l’actual suport que té l’independentisme?\n- El que té un cost irreversible per la societat es l’obediència. L’obediència de milers de milions de ciutadans d’arreu del món que presencien com els seus governants estan prenent decisions que atempten contra la dignitat humana. Trump, Salvini, perseguir Open Arms, més de 600.000 desnonaments.... El problema no és la la desobediència civil. No es tracta d’exercir la desobediència civil alegrament i sense cap sentit.\nEl que cal és definir una estratègia i és en el marc d’aquesta estratègia que s’utilitzen les eines d’acció no-violenta que es consideren oportunes. L’1-O suposa un punt d’inflexió en el moviment sobiranista, però l’acció no-violenta demana de molta pressa de consciència. Penso que en els propers anys en veurem les seves potencialitats. Alhora, suposa tenir molt clara, serenament, la magnitud del que estem parlant. La desobediència civil és només un dels molts instruments de l’acció no-violenta, ni de bon tros l’únic.\n"L’1-O suposa un punt d’inflexió en el moviment sobiranista, però l’acció no-violenta demana de molta pressa de consciència"\n- L’independentisme ha abusat de determinades "jugades mestres" en l’àmbit jurídic i donant molt protagonisme polític als advocats?\n- Com a Òmnium estem molt contents de l’equip jurídic que ha liderat Marina Roig, amb Benet Salellas, Àlex Solà i Olivier Peter, però us asseguro que no han influït ni un mil·límetre en l’estratègia política de l’entitat.\n- El president de la Generalitat va desobeir i s’arrisca a ser inhabilitat per no treure un llaç groc. Creu que val la pena?\n- Ens cal fer molta pedagogia. La desobediència civil no té res a veure amb el presumpte delicte de desobediència del que acusen al president. Torra actua legítimament. És la Junta Electoral qui negligeix de les seves funcions, perquè el que ha de fer és vetllar pel bon funcionament de les eleccions i, en canvi, es dedica a perseguir exercicis de llibertat d’expressió. El que es vol jutjar és la potestat del president de la Generalitat. A vegades succeeix que l'Estat és creu més la força del sobiranisme que el propi sobiranisme.\nPolítica, Pedro Sánchez, Jordi Cuixart, Òmnium, Lledoners, sentència, inacció, factura, partits, JxCat, ERC, president


Fòrum – LIFE HACKS\nFebrer 5, 2019 curiososlifehacks\nS'HA D'APROFITAR MOLT L'ESPAISense dubte en les cases, sobretot les petites, apostar per una gestió intel·ligent és més que una opció, és una necessitat. Per a vosaltres, què és el més necessari a l'hora de canviar de casa?0 temes · 0 entradesEncara no hi ha temes!\nELS ALUMNES JA NO PODEN MÉSÚltimament en molts llocs del món, han hagut molts alumnes queixant-se de la sobreexplotació de deures, exàmens... però els professors pensen que ho fan perquè els seus alumnes tinguin un futur brillant. Què n'opineu d'això?0 temes · 0 entradesEncara no hi ha temes!\nAPRIMAR-SEMolta gent es pensa que deixant de menjar es pot perdre pes, i estan en lo cert, però al mateix temps tortura molt el seu cos, ja que necessita proteïnes... Què opineu d'això?0 temes · 0 entradesEncara no hi ha temes!\nLA TECNOLOGIA ACABARÀ GUANYANT EL SEU SOUÚltimament hi han moltes màquines, és a dir, ocupen la feina que haurien de fer els humans els quals han estat substituits per la tecnologia. Vosaltres penseu que la tecnologia és bona o dolenta?0 temes · 0 entradesEncara no hi ha temes!\nES NECESSITA TEMPS PER PREPARAR-SE PER ANAR-SE'N DE VIATGELa gent que pensa anarse'n de viatge a qualsevol lloc ho hauria de tenir planejat i rumiat un bon temps abans. Per quan el moment, la situació no estigui descontrolada. Vosaltres soleu planejar temps abans o anar-ho fent sobre la marxa?0 temes · 0 entradesEncara no hi ha temes!\nVida quotidianaDarrera entrada\nLA IGUALTAT AL MÓNNo tots els països viuen amb els mateixos drets, i això no hauria de ser així ja que tots som humans i tots hauriem de tenir les mateixes condicions de vida. Què farieu per evitar això? Creieu que nosaltres podem fer algo?0 temes · 0 entradesEncara no hi ha temes!\nEntrades novesNothing newMarca totes com a llegidesShow Unread Topics\nMembres més recents: curiososlifehacks · En línia ara: 1 Guest


02-06-2021 | 16:48hs\nDurant l’acte d’avui s’han presentat els resultats del projecte corresponents a aquest any de funcionament\nGirona ha celebrat avui l’acte de tancament del primer curs del pla pilot de la Xarxa de coordinadors/ores de mobilitat escolar de la ciutat amb la participació de diverses de les escoles involucrades en el projecte. La iniciativa, que es va posar en marxa a finals del 2020, té per objectiu establir una figura de referència en cada centre educatiu que serveixi d’enllaç entre l’escola, les famílies, l’alumnat, l’Ajuntament de Girona i tots els agents implicats per tal de fomentar una mobilitat autònoma, segura, sostenible i saludable al voltant dels centres.\n“Aquest és un projecte que neix des de la base, perquè al govern tenim clar que si volem modificar i millorar els nostres hàbits en la mobilitat a la ciutat i, per tant, aconseguir una Girona més tranquil·la i adaptada als vianants, necessitem incidir en la gent més jove, els nens i nenes que van a l’escoles i que poden fer de prescriptors a casa seva, difonent la necessitat de canviar els hàbits en mobilitat, apostant per desplaçaments sostenibles”, ha destacat la regidora de Mobilitat i Via Pública de l’Ajuntament de Girona, Marta Sureda.\nPer la seva banda, el regidor d'Educació Infància i Esports, Àdam Bertran, ha explicat que “els resultats evidencien que el pla de la Xarxa de coordinadors/ores de mobilitat escolar de Girona ha tirat endavant amb la realització de les tasques previstes malgrat les restriccions per la pandèmia, que han dificultat el desenvolupament d’un projecte nou molt lligat a la creació d’una comunitat de persones”. “Hem de procurar fer una mirada d'infant en totes les accions públiques que posem en marxa des de l’Ajuntament”, ha afegit Bertran.\nAl llarg d’aquest curs s’han celebrat 14 reunions de treball i 16 reunions tècniques i de coordinació, que han permès treballar en les diverses línies del projecte. D’una banda, s’han dut a terme accions formatives i de difusió, així com l’elaboració de material didàctic per a les escoles, que han dotat els centres de coneixements i recursos per capacitar adequadament els coordinadors i coordinadores de la mobilitat i que han donat a conèixer el projecte.\nD’altra banda, s’han organitzat als centres escolars tres recursos educatius relacionats amb la mobilitat sostenible i segura: la creació del vídeo animat “Com ens desplacem a l’escola?”, elaborat per l’escola Pla de Girona; la xerrada participativa “Caminem! Una manera de moure’t saludable, sostenible i segura”, celebrada a les escoles Joan Bruguera, FEDAC-Sant Narcís, El Bosc de la Pabordia, CEE Font de l’Abella, i Migdia, i l’activitat “Joc de la Serp”. Aquest darrer recurs, que promou els desplaçaments de casa a l’escola a peu, en bicicleta o transport públic; el cotxe compartit, o un desencotxament àgil, ha comptat amb la participació de 986 infants al llarg del curs, de les escoles Joan Bruguera, FEDAC-Sant Narcís, El Bosc de la Pabordia, Migdia, Domeny, Dr. Masmitjà, i Pla de Girona. Un cop acabada la campanya, s’ha percebut un lleuger augment dels desplaçaments sostenibles de les famílies respecte l’inici del curs, que caldrà potenciar amb noves accions de cara al futur.\nA més, també s’ha tirat endavant el Pla Pilot “Comerç Amic” amb l’escola Dr. Masmitjà, una xarxa d’establiments de proximitat que ofereixen atenció als infants si ho necessiten i que ja compta amb 40 establiments adherits i resultats positius.\nFinalment, la Xarxa de coordinadors/ores de mobilitat escolar de la ciutat ha treballat en la projecció de camins segurs per arribar als centres educatius. S’han executat 5 camins segurs –els de les escoles Dr. Masmitjà, Pla de Girona, Joan Bruguera, Annexa Joan Puigbert i Migdia-; s’ha agilitzat l’execució d’alguna de les accions prevista a l’estudi per fer un camí segur a l’escola Domeny, i s’ha iniciat el procés de creació d’un camí segur per al centre FEDAC-Sant Narcís.\nL’acte d’avui ha acabat amb una dinàmica grupal per reflexionar sobre les sensacions de cada centre envers el projecte i amb l’agraïment del consistori a tots els centres participants. En aquest sentit, s’ha fet entrega a cada escola d’un obsequi de reconeixement per la seva participació i col·laboració en el projecte i d’una subscripció de Girocleta d’un any. “Des del consistori volíem aprofitar aquesta trobada presencial per reconèixer la vostra dedicació, esforç i implicació, ja que sense vosaltres no hagués sigut possible engegar i portar a terme aquesta Xarxa”, ha dit Sureda.\nLa Xarxa de coordinadors i coordinadores de mobilitat escolar s’inclou dins el Pla d’acció regional 2020-2021 sobre mobilitat escolar de Catalunya, emmarcat en el projecte School Chance, actiu a la ciutat des de l’any 2017, i forma part del programa Interreg Europe, finançat pel Fons Europeu de Desenvolupament Regional (FEDER). El projecte School Chance té per objectiu aprendre les bones pràctiques en mobilitat escolar dels participants i la xarxa de coordinadors/ores és una bona pràctica que s’està transferint des de la ciutat agermanada Reggio Emilia.\nEls centres que participen en el projecte són les escoles Domeny, Migdia, Joan Bruguera, Dr Masmitjà, FEDAC-Sant Narcís, El Bosc de la Pabordia, CEE Font de l’Abella, Pla de Girona i Annexa Joan Puigbert.


L'alcalde de la Punta que s'ha rebel·lat contra la ZAL de València: "El desallotjament de 100 famílies va ser un trauma personal"\nIgnasi Vázquez, alcalde pedani de Compromís, lamenta que en el partit valencianista "tots reconeixen en privat que no s'havia d'haver aprovat el pla especial"\nSegons explica, el programa de la formació parlava de "recuperar els terrenys com a col·lector ecològic" alguna cosa que serà inviable si es posa en marxa la ZAL\nIgnasi Vázquez, alcalde pedani de La Punta.\n3 de enero de 2019 23:44h\n"El procés de desallotjaments forçosos que vivim els veïns de la Punta va ser un trauma personal, ja que la casa dels meus avis estava entre les afectades; emocionalment em va pesar molt i va haver-hi gent gran que va morir pocs mesos després de tot el procés".\nAixí descriu Ignasi Vázquez, alcalde pedani de la Punta per Compromís, la qual cosa va suposar l'expropiació dels terrenys on residien un centenar de famílies quan en els 90 va començar a tramitar-se la construcció de la Zona d'Activitats Logístiques (ZAL) del port de València.\nVázquez va anunciar aquest dijous que destinarà la seua compensació econòmica com a alcalde pedani a costejar "les despeses econòmiques del futur contenciós-administratiu en contra del nou pla especial" amb l'objectiu de tornar a paralitzar-lo.\nA més, explica que es limitarà a complir les seues funcions d'informar la ciutadania de les comunicacions de l'Ajuntament de València, però que no es reunirà ni amb tècnics del Consistori ni amb els regidors, nou d'ells companys de partit en l'equip de Govern, inclòs l'alcalde, Joan Ribó. "Només atendré els veïns de la meua pedania", assegura.\nVázquez es rebel·la així davant la recent aprovació per la Generalitat, avalada també per l'Ajuntament, del pla especial de la ZAL que implica l'inici de la tramitació per a la seua posada en marxa.\nTal com explica, no vol ser còmplice del que considera un flagrant incompliment d'una promesa electoral. Segons assegura, el programa de la coalició no parlava de la reversió completa dels terrenys, sinó de la seua recuperació "com a col·lector ecològic amb un procés de participació pública per a definir els seus usos", alguna cosa que serà inviable si es posa en marxa el polígon.\nVázquez lamenta que en el partit valencianista "tots reconeixen en privat que no s'havia d'haver aprovat el pla especial", però no obstant això, "el Consell del Botànic ha continuat amb la tramitació de la ZAL, per la qual cosa ha d'assumir la seua responsabilitat política".\nFins i tot denúncia que hi ha hagut "un moviment per a emmascarar l'aprovació de la ZAL, perquè semble que no s'ha aprovat".\nPer aquest motiu, l'alcalde pedani va demanar aquest dijous als qui s'oposen al pla que "alcen la veu" i va suplicar als responsables polítics "clemència" per a la Punta, que es paralitze la tramitació actual del pla de la ZAL i en cas que no siga així, adverteix que acudirà a la "penosa via judicial" per a corregir "els errors dels nostres polítics". "Ara, en precampanya electoral, La Punta torna a ser irrenunciable per a Compromís", adverteix.\nLa construcció del polígon es va veure embolicat en la polèmica des del principi per l'expropiació forçosa dels veïns de la Punta i per les irregularitats en la tramitació urbanística del projecte, tombat pel Tribunal Superior de Justícia de la Comunitat Valenciana en 2013, i després pel Suprem en 2015.\nDe fet, la plataforma 'Horta és Futur, No a la ZAL' ja va anunciar fa unes setmanes que tornarà a recórrer en els tribunals el nou pla especial, ja que continua considerant el sòl com a urbanitzable, quan la justícia en les esmentades sentències va tombar aquesta qualificació.\nSegons el col·lectiu, el nou pla especial part una altra vegada de la base errònia que el sòl de la ZAL és urbanitzable, entre altres coses, per a saltar-se l'avaluació ambiental estratègica, quan les sentències declaren nul·la tota la tramitació urbanística; per tant, amb les fallades judicials el sòl torna a la qualificació anterior a l'any 1999, és a dir, no urbanitzable especialment protegit.\nLa plataforma veïnal i ecologista va presentar un pla alternatiu consistent en la creació d'una gran zona verda i d'horta que connectaria el Parc Natural del Túria, el jardí del Túria del vell llit i el futur parc de desembocadura al costat de Natzaret amb el Parc Natural del Saler i l'Albufera. Segons el col·lectiu, aquesta opció suposaria un cost d'uns 30 milions d'euros.\n3 de enero de 2019 - 23:44 h\nAlcoi sense ‘blackface’: col·lectius antiracistes exigeixen que es replantege la cavalcada de Reis\nLes condicions meteorològiques frenen l’obertura a ple rendiment de les terrasses valencianes i l’afluència al comerç


maifemcim.cat: Costa Pubilla o Cim de Pla de Pujalts (2.056 m)\nCosta Pubilla o Cim de Pla de Pujalts (2.056 m)\nDesnivell: 850 m (acumulat)\nPrograma: Sortirem a l’hora esmentada i anirem en direcció a Vic, parant-nos a fer el tallat a les 4 Carreteres de Tona. Després seguirem en direcció a Ripoll i Campdevànol, on deixarem la carretera N-260 i girarem a l’esquerra, en direcció a Gombrèn per la GI-401 i d’aquí fins al Santuari de la Mare de Déu de Montgrony, on aparcarem els cotxes.\nItinerari: Arribarem a l’aparcament del Santuari (1.370 m) i pujarem a l’hostatgeria i la capella per unes escales que acaben al pla de Sant Pere on hi ha l’església romànica de Sant Pere de Montgrony.\nDeixarem l’església a la dreta i seguirem per damunt del cingle, per un camí estret, protegit amb baranes de fusta. Baixarem al refugi lliure de les Planelles, on hi ha una font.\nTravessarem el torrent i agafarem la pista que va al coll Roig. En el primer revolt marcat a la dreta, agafarem a l’esquerra un camí que segueix el rierol, el creua i puja per l’obaga fins una mica a l’oest del collet de les Eres.\nAl cap de poca estona, s’acaba la pineda i enfilem en direcció Nord primer i després en direcció Nord-est, per prats en direcció al coll de Coma Ermada. Abans d’arribar-hi ens desviarem en direcció Oest cap al pla de Pujalts i finalment al Nord fins al cim del mateix nom (2.056 m)\nObservacions: Durant aquesta caminada per la serra del Montgrony, l’olfacte, el gust i l’oïda seran estimulats per les essències, els fruits i les remors de la natura. El tacte acaronarà les pedres mil·lenàries d’esglésies romàniques i santuaris marians. I al capdamunt de la carena, elevada sobre una altitud de dos mil metres, la vista reconeixerà els relleus del Berguedà i el Ripollès. Un regal refinat per als cinc sentits.\nJa em pujat al cim del Pla de Pujalts (o de Costa Pubilla) tres vegades però per rutes diferents. Aquí podeu veure les ressenyes i fotos:\n· 17 de març de 2018: http://maifemcim.blogspot.com/2018/03/cim-del-pla-de-pujalts-o-costa-pubilla.html\n· 12 d’octubre de 2013: http://maifemcim.blogspot.com/2013/10/coma-armada-1996-m-costa-pubilla-2055-m.html\n· 3 de juliol de 2010: http://maifemcim.blogspot.com/2010/06/cim-de-la-covil-2004-m.html\nEl cim de Pla de Pujalts o Costa Pubilla, està a la llista dels 100 cims de la FEEC.\nDinarem al restaurant de l’hostatgeria del Santuari, tels: 972 19 80 22 – 639 97 56 64.\nPublicat per maifemcim.cat a 20:40


A CoConvert, podeu trobar una de les eines de conversió més potents disponibles al web per descarregar vídeos de YouTube en formats com MP3, AAC, WAV i fins i tot OPUS. El millor de la nostra plataforma és que us permet descarregar i convertir vídeos de la manera més fàcil i ràpida possible. No necessiteu cap coneixement profund d’informàtica ni d’edició de vídeo per obtenir tots els vídeos que vulgueu directament de YouTube quan utilitzeu la nostra eina.\nPer tant, no ho pensis massa i comença a baixar vídeos de YouTube ara. Fins i tot podeu baixar llistes de reproducció senceres amb el nostre programa de descàrrega, fent tot el procés més senzill del que ja és.\nQuè és un descarregador de llistes de reproducció?\nCoConvert és un descarregador de YouTube gratuït en línia. En altres paraules, és una útil eina basada en web que us permet convertir i descarregar vídeos de YouTube fins a 9 formats diferents segons la vostra preferència. I tot el que heu de fer és fer clic per obtenir tots els vídeos que vulgueu.\nEls descarregadors en línia com CoConvert són excel·lents eines perquè estalvieu espai i temps amb ells evitant buscar i descarregar programari específic per fer la tasca. Això és possible perquè tot el procés de conversió es realitza des del navegador.\nLa majoria de descarregadors de YouTube converteixen un vídeo a la vegada, però CoConvert va més enllà. La nostra eina és un descarregador de llistes de reproducció de YouTube, cosa que significa que podeu convertir llistes de reproducció senceres de YouTube alhora.\nPer tant, utilitzeu CoConvert per descarregar vídeos de YouTube. Us permetem convertir i descarregar fins a 100 vídeos simultàniament.\nCom es converteixen les llistes de reproducció de YouTube?\nNo us atreviu a pensar que, ja que baixeu llistes de reproducció senceres de YouTube, el procés és d'alguna manera diferent o més difícil. No és el cas. A CoConvert, us proporcionem una eina que us ajuda a fer qualsevol cosa més manejable per a vosaltres.\nCom si descarregessis un sol vídeo de YouTube amb la nostra plataforma, no necessiteu cap coneixement addicional per descarregar llistes de reproducció de YouTube molt llargues aquí. Tampoc no cal instal·lar cap aplicació ni res. Tot el que heu de fer és:\nCerqueu l'enllaç a la llista de reproducció de YouTube que voleu baixar.\nCopieu-lo i enganxeu-lo al quadre URL.\nTrieu el format que preferiu.\nFeu clic a Configuració i configureu l'inici i el final de les llistes de reproducció.\nFeu clic a Baixa\nI CoConvert convertirà tots els vídeos en qüestió de segons, de manera que pugueu començar a descarregar-los immediatament. I no us preocupeu si triga una mica més del previst. La conversió trigarà més o menys, en funció de la durada de la llista de reproducció.\nBaixar vídeos de YouTube mai va ser tan fàcil i ràpid que ara podeu baixar llistes de reproducció completes. Comenceu a fer-ho ara amb CoConvert.\nAvantatges de descarregar llistes de reproducció de YouTube.\nNo importa des de quina perspectiva ho vegis. Baixar llistes de reproducció senceres de YouTube sempre serà la millor manera d’obtenir vídeos de la famosa plataforma d’allotjament de vídeos.\nEn primer lloc, és més senzill. Descarregar vídeos d’un en un pot ser molt tediós. Suposem que voleu descarregar un programa de 50 episodis de YouTube. Això significa que hauríeu de buscar 50 enllaços i fer el procés de conversió 50 vegades. En aquest cas, l’atractiu dels descarregadors en línia, que és la rapidesa i la simplicitat, ha desaparegut completament. Però podeu estalviar molt de temps i fer que tot sigui més senzill a CoConvert. Només heu de reunir tots els vídeos que voleu baixar de YouTube en una llista de reproducció i començar a convertir-los amb uns quants clics en lloc de centenars.\nÉs segur baixar llistes de reproducció senceres?\nLa resposta és un sí absolut, almenys a CoConvert.\nAlguns descarregadors de YouTube són, efectivament, amenaces per al vostre dispositiu. Ja sigui perquè hi ha contingut maliciós que acompanyarà els vídeos o perquè presenten intents de pesca flagrants o similars, hi ha descarregadors perillosos. Però aquest no és el cas aquí.\nCoConvert és una eina en línia fiable que compleix totes les mesures de seguretat per proporcionar als nostres usuaris un servei lliure de perills. En baixar llistes de reproducció de YouTube a CoConvert, només obtindreu vídeos i no un virus, programari espia o cap programa publicitari. Així que no us preocupeu quan utilitzeu la nostra plataforma. Aquí esteu a salvo.\nA quins formats puc convertir els vídeos?\nPodeu convertir vídeos de YouTube a 9 formats diferents, tal com us hem dit. És un nombre increïble per als convertidors en línia, ja que la majoria només us permeten convertir vídeos a MP3 i MP4.\nEls formats d’àudio disponibles són MP3, M4A, WEBM, AAC, FLAC, OPUS, OGG i WAV. Però suposem que voleu obtenir el vídeo sencer. En aquest cas, podeu triar entre MP4 i WEBM, en diferents qualitats, des de 144p fins a 8K.\nDescarregueu vídeos d'altres plataformes.\nCoConvert no es limita a una sola plataforma, com passa amb la majoria de descarregadors en línia.\nUn cop hàgiu acabat de convertir i baixar llistes de reproducció de YouTube amb la nostra eina, no necessiteu sortir del lloc web ni trobar un altre descarregador per obtenir contingut d'altres plataformes.\nA CoConvert, podeu convertir i baixar contingut de molts llocs web, inclosos Facebook, Instagram, SoundCloud, TikTok, Tumblr i molts més.\nEsteu davant d'un descarregador complet, que us permet descarregar vídeos de gairebé totes les xarxes socials. No busqueu altres descarregadors. Quedeu-vos amb CoConvert.\nCoConvert, disponible per a tots els dispositius.\nFins i tot si no us ho creieu, podeu trobar alguns descarregadors que només funcionin amb ordinadors. En altres casos, només podeu veure els descarregadors disponibles per a un navegador. Però no trobareu aquestes restriccions a CoConvert. La nostra eina estarà disponible sempre que tingueu accés a un navegador web.\nCoConvert funciona perfectament en dispositius Apple, ordinadors Microsoft, Amazon Kindle Fire, telèfons i tauletes Android i ordinadors amb Linux. I podeu descarregar vídeos amb la nostra eina a través de Google Chrome, Microsoft Edge, Opera, Safari, Mozilla Firefox i més navegadors.\nLa millor opció per descarregar llistes de reproducció de YouTube.\nCom podeu veure, CoConvert és una eina fantàstica per descarregar vídeos de YouTube amb facilitat, ja que us permet descarregar fins a 100 vídeos alhora.


Escola Esportiva FUTURESPORT: Preparant la Marxa de la Poma / Dissabte (15 octubre)\nA la segona part hem anat més a la idea per l'hora que era i no ens hem parat a fer fotos... Però les vistes seguien essent espectaculars. De la Creu cap al castell en un quart-vint minuts (feia tan bon dia que en algun tros quasi havies de demanar tanda per passar). Al castell no ens hi hem parat i hem continuat cap al Coll d'en Garrigàs seguint les marques del GR. D'aquí cap al Mont Pla i a la caseta del vigia hem trencat cap a Santa Caterina... i aprofitant que el bar el tenien obert, unes clares s'han posat la mar de bé. De Santa Caterina a la Creu, i tornada cap Ullà. En total: compteu dues hores i mitja per fer la marxa curta, i dues hores més per fer la llarga.\nEl temps per dissabte pinta bé, i animem a tothom que vulgui gaudir d'una bona passejada que sigui entre 8 i 9 del matí al camp de futbol d'Ullà. Comptem sortir ben puntuals.\nPublicat per Jordi Regincós Isern a 19:12


Vuit8ena: Propòsits de setembre\nPublicat per rits a 23:43\nHehehehe el podria subscriure totalment!\nA veure si aquest any sí que hi anem d'una vegada! :-)\n4 de setembre de 2009 a les 1:15\nPenso que és falta d'entrenament, si hi vas més sovint segur que agafes el ritme i no et passen tantes desgràcies. De totes maneres, això dels gimnasos va a temporades, així que has d'aprofitar mentre et duri l'empenta, que després tot són excuses. Espero que aconsegueixis els teus objectius, ànims!\nD'això... em pots dir a quina piscina vas? Com que veig que s'hi practica top less allà...\n4 de setembre de 2009 a les 1:25\nnenaaaaaaaaaaa, és un senyal de que hi hauries d'anar cada dia.... i el que rius? i el que et passa? i el que et motiva????? Va, vinga, que ens has d'explicar mooooooltes més coses com aquestes, que deu n'hi do :D jajaajaaa .... Ais, un petó remullat rits, i molta energia, eh?\n4 de setembre de 2009 a les 8:28\nAixò forma part d'una pel·lícula còmica? O és la realitat? :-D Ah, i no vulguis descobrir els perills del parxís, així que potser val més que hi vagis més sovint :-)\n4 de setembre de 2009 a les 8:40\nres preocupant: sols una petita manca de pràctica o, potser, el desig que el bó d'en amadeu faci de vigilant del jacuzzi :) amb banyador taronja i càmera lenta, és clar.\nHosti! Si que t'ho passes teta! :P\nHaurem d'anar tots al teu gimnas, a comparar-nos (i a deprimir-nos) amb l'Amadeu XD\n4 de setembre de 2009 a les 10:35\nNo dona, al peu del canó, res de parxís! Agafar-li el ritme altre cop és qüestió de constància! Jo des del dia 1 que també hi torno, sessió de gimnàs i piscina diària, i ja he trobat el meu raconet: al vespre-nit, quan a la piscina no hi ha gaire gent i es pot nedar de conya (jo no arribo ni de conya a Michael Phelps però havia fet natació, hehehe)\nClarament ...has d'anar-hi més sovint , apart de que està bé fer coses rares doncs sempre es fixen més i de vegades pot ser bo i tot .\n4 de setembre de 2009 a les 11:32\nBé... i si t'ho prens com una sessió de teràpia del riure, en comptes d'una sessió per estar en forma? El riure també allarga la vida i, si més no, pel que sembla de moment ho tens garantit! Si amb el temps tens controlades les reaccions «amadeiques» i l'entrada a la banyera d'hidromassatge sense barana, llavors pots canvia d'objectiu! :)\nM'han enviat una entrevista sobre els objectius de setembre, i ara que et llegeixo em sembla que la publicaré al meu bloc! Pitonets, bunika, i bon cap de setmana!\n4 de setembre de 2009 a les 12:22\nAl final de les vacances sempre hi ha una pila de propòsits a fer... al igual que a principis d'any.\nJo ja deixo el gimnàs aparcat... ja que sincerament no hi faig res allà, només de relacións públiques... m'encantava seure amb un màquina i començar a parlar amb el primer/a que es posava el meu costat... en fi... que no hi feia res.\nI osti... que és un bon dineral al cap del mes... grrrr\nJo començaria per un propòsit més fàcil... Aquest del gimnàs costa molt!!!\nI a més encara fe bon temps...\n4 de setembre de 2009 a les 14:00\nCaxis! ja sabia jo que no saber nedar em costaria car! fent jogging no trobo cap Amadeu! madreeeeeeee ^^ jo de tu m'imposava anar-hi cada dia del món :)\n4 de setembre de 2009 a les 14:56\nTres cops per setmana està bé, no? Jo sóc dels que penso que és iddeal tenir el gimnàs o piscina aprop. Jo vaig a la piscina tres dies per setmana i la tinc a cinc minuts de casa caminant. Bon propòsit aquest de nedar. I molt relaxant.\n4 de setembre de 2009 a les 17:58\nJajajaja res, dona, res... com diu en XeXu, això és qüestió de pràctica :-))\nPerò mira, al menys ens has fet riure!! I agafa't a la baranaaaa que és molt fàcil patinar per aquelles escaletes!! ;-))\n4 de setembre de 2009 a les 21:31\nJo no m'ho passo tan bé al gimnàs però em proposo anar-hi dos o tres vegades per setmana. A veure si ho vaig complint...que aquesta és una altra.\n4 de setembre de 2009 a les 22:49\njo diria que és un senyal, no et veig a tu amagant-te, endavant sempre! i amunt clar!\n5 de setembre de 2009 a les 0:34\nais, a mi em passa. "Aniré a nedar cada dia". Els resultats ja els coneixeu.\n5 de setembre de 2009 a les 11:27\nmoltes gràcies pels vostres comentaris. el propòsit hi és, i de moment demà ja he quedat per anar-hi, que ho compleixi, ja serà diferent!\n6 de setembre de 2009 a les 22:57\nJo crec que enguany és el moment de fingir un ofegament totalment controlat, i esperar que l'Amadeu et vingue a salvar jajaja\n7 de setembre de 2009 a les 11:16\nVes-hi, dona, ves-hi,.. així podràs explicar-nos les teves aventures.\nTb pensa k quan tinguis feta la motxilla, ja no hauràs de tenir dos peus drets i ni tampoc hauràs de fer top-less.\nPer lo del jacuzzi,... pensa k n'hi ha d'altres k ensupeguen més sovint i devant de tothom.\n7 de setembre de 2009 a les 23:04


Invicte i històric DM Group Mollet - somMollet\nInvicte i històric DM Group Mollet\nL'equip molletà suma un ple de victòries al grup C4 de la Lliga EBA després de guanyar el Mataró, per 75 a 77\nDissabte, 10 d'abril de 2021 | 20:15h\nEl DM Group Mollet ha tancat la fase de grups de la Lliga EBA invicte. L'equip molletà ha fet un ple de victòries després de sumar el dotzè triomf del grup C4 a la pista del Mataró-Germans Homs, per 75 a 77. Els molletans s'han imposat a totes les jornades disputades, que els converteix en l'únic equip de les lligues estatals d'aquesta temporada en acabar invicte la fase de grups.\nNo era un partit més, tot i que els deures el Mollet ja els tenia fet: fa setmanes ja havia assegurat disputar la fase prèvia de la promoció d'ascens en assegurar-se ja el primer lloc del grup C4. Tot i que hi havia el premi honorífic d'acabar la fase regular amb un ple de victòries, insòlit aquesta temporada a les lligues estatals. Així que el Mollet de Josep Maria Marsà es va plantar a la pista del Mataró amb la màxima ambició i només amb la pressió pròpia. Tot i això, el duel va estar tan ajustat, que va requerir una última gran acció de Xavi Assalit. Quan faltaven cinc segons, el Mataró havia fet l'empat, 75 a 75, i en l'última cistella Assalit es jugava l'acció per evitar la pròrroga i fer una cistella històrica, i posar el 75 a 77.\n👏🏼 AIXÍ ES GUANYEN CAMPIONATS👏🏼\n⚫🔴 @CBMollet 77\n🟡🟣 @uemataro 75\nFelicitats nois, invictes totals!!! Ara a gaudir!!! 💪🏼💪🏼💪🏼#SOMMOLLETpic.twitter.com/shnXR0pBjY\n— Club Bàsquet Mollet (@CBMollet) April 10, 2021\nEl duel va estar igualat fins al final com s'ha pogut veure en el vídeo. Ja al primer quart, el Mataró va demostrar que no posaria les coses fàcils als molletans, amb el 17 a 15, tot i que al descans el Mollet posaria ordre amb un parcial, de 24 a 30, és a dir, per marxar al descans, 41 a 45. Al tercer període, empat a 59, i a l'últim quart, victòria ajustada de tan sols dos punts, necessaris, per tancar una fase de grups de pitet, amb 12 victòries en 12 partits.


Els claretians s'acomiaden de Sabadell\nEl 1899 els Claretians arribaven a Sabadell. I més d'un segle després s'acomiaden de la ciutat. Diumenge passat va tenir lloc una Eucarítia presidida pel bisbe de Terrassa i el provincial, Josep M. Codina, a l’Església del Cor de Maria de Sabadell que serví de comiat per la comunitat. En acabar la celebració el P. Màxim Muñoz CMF, Superior provincial, adreçà unes paraules als assistents en nom de la Congregació tot agraint el treball realitzat a la ciutat de Sabadell i l’atenció i col·laboració dispensades des de la ciutat.\nBisbat de Terrassa, 14 setembre 07\nEls Missioners de l’Immaculat Cor de Maria (Claretians) van arribar a Sabadell l’any 1899 gràcies a la intervenció del sacerdot sabadellenc Dr. Fèlix Sardà i Salvany, que volia una església a l’estil de l’Oratori de Sant Felip Neri on s’atengués principalment el ministeri de les confessions. Es feren càrrec aleshores de l’església, un bell edifici del segle XVIII que havia estat propietat inicialment de l’Escola Pia.\nEscoles i altres activitats pastorals dels Claretians a Sabadell\nA més d’aquesta finalitat fundacional, els Claretians han dut a terme d’altres activitats pastorals a Sabadell. Han dirigit el Col·legi del Cor de Maria, anomenat posteriorment Col·legi Claret. En aquesta escola fou professor el P. Pere Casaldàliga, actual bisbe emèrit de Sao Fèlix d’Araguia (Brasil) entre els anys 1952 i 1959, col·laborant també en l’apostolat a la immigració de les fàbriques i barraques, a Ràdio Sabadell i en els cursets de Cristiandat. El P. Josep M. Soler OSB, abat de Montserrat, va ser alumne del col·legi.\nTambé han tingut vitalitat la Congregació Mariana, fundada l’any 1909, i que sota l’impuls entre altres del P. Josep Mª Nolla CMF col·laborà en nombroses activitats de tipus cultural i religiós a la ciutat de Sabadell, com per exemple la instauració de l’Aplec a l’ermita de la Mare de Déu de Togores (1922), la organització dels concursos de pessebres (1925) gràcies al treball de la Secció dels Lluïsos o la fundació de la Joventut de la Faràndula (1947) i la inauguració posterior del Nou Teatre de la Faràndula (1956).\nTambé tingué notable importància en el seu moment l’Escolania dirigida pel P. Ramon Llobet CMF, i aquests darrers anys, el nombrós grup d’Adoradors de l’Eucaristia animats pel P. Miquel Peix CMF, mort recentment durant aquest estiu i que fou el darrer superior nomenat a la Comunitat. Una tasca important de la comunitat fou també l’atenció espiritual i la confessió i es recorda la figura del P. Lluís Morta CMF, que durant molt s anys estigué en el confessionari.\nL’any 1949 es van celebrar els actes del cinquantenari de l’arribada dels Claretians amb la inauguració de les escultures de Sant Antoni M. Claret i el Dr. Sardà i Salvany col·locades a la façana del temple. L’any 1959 es celebrà el cinquantenari de la Congregació Mariana amb una missa presidida pel Dr. Narcís Jubany, bisbe auxiliar de Barcelona. L’any 1999 es celebraren els actes del centenari de l’arribada dels Claretians i va presidir la missa el bisbe Carles Soler Perdigó, auxiliar de Barcelona i encarregat de la Demarcació del Vallès.\nAgraïment de la diòcesi\nAmb la creació del nou bisbat Mons. Josep Àngel Saiz Meneses va visitar l’Església i celebrà la Missa el dia 24 d’octubre de 2004, festivitat de Sant Antoni M. Claret i visità posteriorment la comunitat. L’any 2007 s’ha decidit tancar la comunitat i l’Església del Cor de Maria és confiada a la diòcesi de Terrassa, i es nomenarà Mn. Ignasi Condal Elies com a nou rector de la mateixa per tal de donar continuïtat a les activitats pastorals i cultuals del temple.\n“En nom propi i de tota la diòcesi vull expressar l’agraïment més profund i cordial per la seva presència, pel seu testimoni de vida, per la seva acció pastoral al llarg d’aquests 108 anys i també per possibilitar que es mantingui l’activitat cultual i pastoral en aquesta església tant significativa i entranyable pels sabadellencs.(...) Els Pares Claretians, en deixar la seva presència a Sabadell confien la seva església al nostre bisbat per tal que s’hi mantingui l’activitat. Procurarem donar continuïtat a la seva obra de culte eucarístic, de ministeri de la reconciliació, d’acompanyament espiritual i de pregària, perquè continuï essent en el cor de la ciutat de Sabadell un centre d’espiritualitat i d’apostolat.”


L de Lingüista: Rectificació\nMGat ha dit...\nHe de puntualitzar una cosa de la qual no te n'has adonat (jo ho he descobert més tard): l'acompanyant de la dona (intèrpret d'LSE) era SORD, és a dir, que s'ha canviat de llengua per UNA SOLA persona que era incapaç d'entendre ni l'anglès, ni el català, ni la LSC; i s'ha fet a favor d'una llengua amb la qual els intèrprets d'LSC no estan acostumats a treballar. Com a mínim, ens pot consolar el fet que es torni a demostrar que la LSE i la LSC són llengües de signes diferents, ja que la intèrpret d'LSE semblava no entendre la LSC.\nTens tota la raó. Quan tornava cap a casa pensava: "no es pot anar pel món dient que ets lingüista i movent-te només amb una llengua". Avui dia qui no practica el plurilingüisme (encara que sigui el passiu, que diu Juan Carlos Moreno Cabrera) no té res a fer al món de la investigació. Jo em pregunto, ¿com se suposa que ha fet la seva tesi aquesta dona, si només té competència en castellà? Perquè la gran majoria d'articles són en anglès...\nBenvinguda al meu blog. A veure si t'hi veig més sovint...\nEl dia a dia de les universitats catalanes... ve un Erasmus, algú de fora, i demanen la classe en castellà, i diuen que estan amb tot el seu dret... per sort hi ha alguns que entenen que a Catalunya es parla català..\nTens tota la raó, Edu. A la facultat, en tots els anys de carrera que porto, m'hi he trobat més d'un cop...


The Cottage Llanfairpwll Regne Unit - Ofertes d'hotels amb els MILLORS DESCOMPTES EN LÍNIA\nSi el que està buscant és per un hotel ben situat a Llanfairpwll, no busqui més enllà de The Cottage. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Llanfairpwll. A l'hotel s'hi pot gaudir d'unes comoditats de primera classe com aparcament de cotxes, s'admeten animals de companyia.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, aparell de televisió, nevera, plat de dutxa, rentadora a cada habitació. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a The Cottage.


Atenció: Dràstica decisió a Reus amb un dels actes més importants de la Setmana Santa\nEnguany Reus tampoc podrà gaudir de la Solemne Processó del Sant Enterrament | Laia Solanellas\nLa congregació de la Puríssima Sang de Reus suspèn la Processó del Solemne Enterrament\nEs compromet, però, a organitzar el Pregó de la Setmana Santa de Reus i la processó de Les Tres Gràcies\nper Redacció 09/02/2021 08:14h | Actualitzat a 2021-02-09 08:57h\nLa Reial Congregació de la Puríssima Sang del Nostre Senyor Jesucrist de Reus ha anunciat que malauradament ha decidit suspendre la Solemne Processó del Sant Enterrament de Reus d'aquest any a causa de la situació marcada pel coronavirus.\n«La Covid-19 segueix marcant la nostra vida pública i torna a posar en dubte els actes de celebració de Setmana Santa», indica la congregació en un comunicat emès aquest dilluns, 8 de febrer. «En aquest context, la Junta de Govern de la Reial Congregació es troba amb l'obligació moral d'anunciar que suspèn, amb molt pesar, la Solemne Processó del Sant Enterrament de Reus, processó en la qual hi participen totes les entitats vinculades a la Setmana Santa de la ciutat», informen des de l'entitat. L'acte s'hauria d'haver celebrat el Divendres Sant d'enguany, que cau en el dia 2 d'abril.\nOrganitzaran el Pregó i Les Tres Gràcies\nTot i la suspensió del gran acte de la Setmana Santa, la Junta de la congregació ha anunciat que segueix buscant «la fórmula» per poder preservar el màxim nombre d'actes. Per això, «es compromet», sempre que no hi hagi «una modificació del marc legal vigent», a organitzar el Pregó de la Setmana Santa de Reus i la processó de Les Tres Gràcies, la qual és Element Festiu Patrimonial d'Interès Nacional de Catalunya.\nSegona Setmana Santa condicionada per la Covid-19\nAquesta serà la segona Setmana Santa marcada per la situació sanitària, i és que l'any passat el primer confinament va arribar poques setmanes abans que se celebrés aquesta cita. A Reus tots els actes van quedar afectats i tan sols se'n van celebrar uns quants i a porta tancada. La Setmana Santa va fer el salt a la televisió i a les xarxes socials, des d'on els feligresos i ciutadans van poder seguir actes com la processó de les Tres Gràcies, l'Adoració al Sant Crist de la Sang, la Missa de Passió de Diumenge de Rams, la Cena del Senyor de Dijous Sant o el Viacrucis de Divendres Sant, entre d'altres.\nPel que fa a les celebracions litúrgiques i religioses d'aquest 2021, de moment algunes congregacions ja s'han pronunciat al respecte, com ara a Tarragona, on l'Agrupació d'Associació de Setmana Santa de la ciutat va anunciar fa dues setmanes que suspenien els actes «que poden implicar aglomeracions» i que estan treballant en propostes d'«esdeveniments alternatius».\nContinua sense aparèixer: Suspenen de nou el judici del doble segrest de Reus\nAgenda: Reus viurà el Carnaval 2021 amb 2 actes adaptats a la pandèmia\nSetmana Santa de Reus Església Setmana Santa


El Raig Verd comença a publicar les obres de l'australià Richard Flanagan | Barcelona Cultura\nEl Raig Verd comença a publicar les obres de l'australià Richard Flanagan\n2-9-2015 No perdeu de vista la petita editorial independent El Raig Verd perquè el seu fons inclou petites perles com la que acaben de publicar aquest juliol, Mort d'un guia de riu. És la primera de les tres novel·les de l'autor australià Richard Flanagan que pensen editar entre aquest any i 2017.\nNascut a Tasmània i descendent de convictes irlandesos, Flanagan s'ha convertit en una de les veus més interessants de la nova narrativa australiana amb novel·les com la primera obra de ficció que va escriure, aquesta Mort d'un guia de riu que ara veu la llum en català.\nÉs la història d'Aljaz Cosini, un guia de riu que s'està ofegant i que, mentre el riu se l'empassa, reviu la seva existència, però també la de la seva família i la dels seus avantpassats. Això ens oferirà l'oportunitat de conèixer en detall la vida a Austràlia en general i, en concret, a Tasmània, una illa que, gràcies a les obres d'aquest autor, ha acabat convertida en un paisatge literari mític per a milions de lectors de tot el món.\nAmb Mort d'un guia de riu, El Raig Verd comença a publicar les obres més destacades de Flanagan, que fascinarà els qui sempre van buscant nous escriptors per descobrir. L'any vinent, l'editorial llançarà L’estret camí al nord profund (guanyadora del premi Booker 2014) i, l'any 2017, Desig.\nSi sou cinèfils, potser us sona el nom de Flanagan que, a més de col·laborar amb Baz Luhrmann com a guionista al film Australia, el 1998 va escriure i dirigir The Sound of One Hand Clapping, basat en una de les seves novel·les. El film va ser nominat a l'Ós d'or al festival de Berlín.\nPodeu trobar més informació sobre el llibre de Richard Flanagan Mort d'un guia de riu al web de l'editorial El Raig Verd. El llibre es ven per 19 €


de novembre 2018 | Sagrada Família Avinyó\nAquest matí molts de vosaltres heu vingut a la classe per realitzar una manualitat de Nadal.\nHan quedat totes genials!\nDimecres passat vam anar a fer una visita a la biblioteca del barri. Ens van ensenyar el funcionament de la biblioteca i ens van convidar a anar amb els pares sempre que volguem.\nA plàstica els nens i nenes de 2n hem fet el nostre autoretrat. Juguem al "Qui és qui?" A veure quantes endevineu!\nTaller de vitralls a 5è, arts decoratives a l'època mediaval\nEls nens i nenes de 5è hem fet un taller de vitralls inspirats en l'art de la època mediaval\nEns ho passem molt bé, experimentant amb els fruits de la tardor.\n3r de primària , Plàstica , Primària\nAquest matí hem celebrat els 2 anys de la Pari!! Els seus pares ens han convidat a un pastís boníssim.\nPER MOLTS ANYS PARI!!\n#SafaUrgellXmas , 6è de primària , Primària\nA sisè estem preparant uns cartells de cara a l’espectacle que farem a l’escola per Nadal.\nAquí teniu algunes imatges de la seva elaboració.


«Avui eixiu al carrer. Simplement. Perquè hi ha dies complicats, però hi ha dies en què, de sobte, tot es torna molt simple. Com avui. Coratge.»\nActualització: 21.12.2018 - 07:11\nAvui serà un dia important. Ho sabem. Sabem que avui serà un dels dies que quedaran marcats en aquesta peculiar llista de xifres i lletres que van d’aquell 10-J contra la sentència de l’estatut al 12-D de la primera gran onada de consultes populars. I d’allà al 9-N del primer sí, a tots els 11-S i al 27-S de la gran victòria electoral. I al primer d’octubre: el dia amb totes les majúscules, aquell dia que ho va canviar tot. Que ho va canviar tot per sempre.\nAvui serà un dia per a confiar en nosaltres mateixos. Com tants altres dies ho han estat abans. Un dia per a expressar en llibertat la pluralitat social i política que som. Un dia perquè cadascú faça allò que crega més convenient de fer, tot sabent que sumarem al final de la nit, que se sumaran els esforços de tots. Avui caminarem amb moltes sabates diferents, amb vestits de tota mena, amb roba de tots els colors i amb banderes de tots els significats. Sumades en la mateixa protesta.\nAvui serà un dia per a mostrar novament tot el coratge que aquest país ha demostrat que té de fa dècades. Per a demostrar que no ens ha intimidat ni la presó ni l’exili. Que el colp d’estat no ha aconseguit de doblegar-nos. Que no han pogut canviar una realitat que s’expressa cada dia en petits gests. Que la seua violència no ha servit de res. Que les seues agressions han estat debades.\nPerquè en cada bandera penjada d’un balcó hi ha coratge. Perquè en cada llaç lluït en un pit hi ha coratge. Perquè en cada conversa encertada hi ha coratge. Perquè hi ha coratge en cada acte, en cada vila i ciutat, en cada dia. Perquè dins les presons i fora hi ha coratge. Ací i a l’espai lliure europeu. Aquest coratge que diu l’Alcover-Moll que és la força d’ànima, el valor, la manca de por. D’una por que no tenim perquè ja no ens intimiden ni amb les seues paraules, ni amb les seues televisions, ni amb els seus policies.\nAvui eixiu al carrer. Simplement. Perquè hi ha dies complicats, però hi ha dies en què, de sobte, tot es torna molt simple. Com avui. Coratge.\nPS. Ahir, la prèvia, ja va ser important. El comunicat conjunt dels dos governs referma que hi ha un conflicte polític que ha de trobar una solució d’ampli consens i, que tinga com a marc ‘la seguretat jurídica‘. I això darrer és molt important. En un paper, per escrit, el govern espanyol accepta per primera vegada que no hi aparega la constitució com a marc intocable més enllà del qual no es pot anar, sinó que hi fa referència a la ‘seguretat jurídica’, molt més elàstica. Hi ha qui opina que això no vol dir ben bé res i que és només una ambigüitat calculada, però jo no puc estar-hi d’acord. Perquè aquesta frase li costarà molt cara a Pedro Sánchez, molt, a Madrid. I per això mateix és poc raonable de pensar que ho ha fet inconscientment. No ho necessitava i s’ha ficat en un bon embolic.\nSiga com siga, tot plegat és el resultat, també, del coratge. Sánchez ha vingut espantat a Catalunya i el govern ha sabut collar-lo prou per a traure’n suc. Avui més, però amb molta atenció. Que podria ser que el primer ministre espanyol volgués, o necessitàs, compensar el pas d’ahir, ensenyant-nos avui, una altra volta, la cara més irritada i violenta…\n20.12.2018 · 22:07\nJo ja ho vinc dient fa dies al meu bloc. Demà cal pensar en allò que ens va dir en Johann Cruyff: “salid y disfrutad”\n20.12.2018 · 22:21\nDe totes maneres, veure el MHP provissional sopant amb el senyor Sànchez i l’Artadi explicant que esperen diàleg, fa molt de mal. Molt.\n20.12.2018 · 22:34\nNomés cal eixir al carrer i passejar. Al carrer de la vostra ciutat. Al vostre carrer. Sabent que no ho poden evitar. Que heu de fruir de l’eixida. I assaborir la victòria de la seua derrota.\n20.12.2018 · 22:42\nJosep Salart, es que encara n’espereu alguna cosa bona d’aquesta fastigosa trepa de miserables politiquets???\n20.12.2018 · 22:46\nEl 21-D tenim 2 fronts el seu i el dels “nostres” i no se qui es pitjor\n20.12.2018 · 23:18\n… i intel·ligència, i visió, i paciència, i estratègia, i cooperació, i empatia, i autocontrol.\nLa lliga no és guanya al desembre, sinó al maig. Però si erres, pots despenjar-te del lideratge. Avui és moment de ser-hi, si convé, però sense prendre mal.\nJa vindran dies, esperem que aviat, en què la mobilització sigui :\n20.12.2018 · 23:55\nDe passada, recordeu que el dia també comença a les 9 a davant del TSJC: cal anar a donar suport a en Roger Espanyol.\n21.12.2018 · 01:06\nCoratge! Els catalans n’han tingut molt, encara més si pensem que els altres tenien tot allò –tampoc són idiotes– que han demanat furtar als ciutadans de Catalunya: l’escola, els mitjans de comunicació, la policia… I això justament –fins i tot si avui hi haguera una vertadera sorpresa– és el que caldria reforçar en un grau ben superior. Sense complexos. Amb coratge.\n21.12.2018 · 05:27\nGaudim tots d’un dia que pot ser de glòria si ho fem bé com sempre. Ànims!\nMireu si te gràcia el tema: En Barak Obama, amb l’ànim de pacificar Síria va desplaçar allà 2.000 soldats. El Sánchez, per venir a fer un “consejo de gobierno” a Barcelona n’ha desplaçat 1.400. Això sol ja és una mostra de què saben que ho tenim ben guanyat, pel que si intentava demostrar a algú que ja havia restablert la “normalidad” a Catalunya, ja ha començat demostrant clarament que no. Un es pregunta: Perquè tenen aquesta ànsia de fer-ho tot tan malament? Estan molt nerviosos potser? I un es respon que estan histèrics.\nMe’n vaig corrent a agafar el cotxe i cap a Barcelona! Que tinguem un dia fantàstic!\n21.12.2018 · 05:47\nEns podem continuar autoanimant, encoratjant, enganyant o com li vulguem dir, però ni ahir es va dir res de nou ni es va assolir res de significatiu, ni avui és un dia històric, ni hem avançat. Amb això no vull dir que no haguem de participar a les manifestacions. Per dignitat, si. Però per res més.\nSeguretat jurídica tots sabem perfectament, ho retorcem com vulguem, que pel govern espanyol vol dir les taules de la llei, és a dir, la constitució. I si no fos així, tranquils que la ultradreta, és a dir C’s, PP i Vox, trigarien 2 mil·lisegons a saltar-los a la iugular. I 3 mil·lisegons trigaria (o trigarà, ja ho veureu) el PSOE a fer seguidisme dels altres tres i aclarir termes o directament rectificar o contradir-se. Per tant, per ací res.\nD’altra banda, crec que va ser Zapatero que va dir (i mira que ell n’era un mestre) que Sánchez és un gall de campanar. O ens hem oblidat de la llenya contra Catalunya de fa una setmana ? De debò creiem que amb un polític així es pot avançar res ?\nSobre el gran dia que ens espera, som davant l’n-sima protesta reactiva que l’únic que fa és fer palès el comportament de pinxo del govern espanyol. Res més. Ni aporta propostes ni fa cap mena de pas endavant cap a l’alliberament. Sabran que estem cabrejats, si, i ? Ja ho saben des de fa temps. I encara els servirà, amb una mica de sort (per ells) per intervenir-nos els mossos, colar-nos unes quantes hores de castellà més a l’escola (de fet ja ho han fet), atemorir mestres o esporuguir TV3. Per tant, gran jornada, res de res. Ep ! Que no vull dir que no haguem de sortir a manifestar-nos avui !: al contrari, crec que hi hem de ser tots, perquè no ho podem deixar passar, un cop hem entrat en aquesta dinàmica (jo crec que hauria estat molt millor ignorar-los) però hem de posar les coses en el seu context.\nEm reitero en el que sempre dic: qui no arrisca no pispa, i la llibertat vindrà d’un massiu moviment popular de desobediència no violent i del bloqueig sistemàtic a l’estat fins que els sigui interessant negociar. I costarà molt (probablement ferits, morts, empresonats…). Quan i com depèn de nosaltres. Fins que la majoria de la societat (i no només els ultraesquerranosos de la CUP) assumeixi això, com ho va fer la societat india als anys 30 i 40 amb en Gandhi, no avançarem res. Tota la resta són protestes legítimes i necessàries, però purament estètiques.\n21.12.2018 · 06:50\nEfectivament, cadascú que faci el que pugui. Si us plau, no cal que insistiu tant amb allò del pacifisme, la serenitat i la cara descoberta, que a hores d’ara sona ja un pèl malament. (De què teniu por?) Això ho heu de dir a ells, que nosaltres ja sabem prou el que podem fer, i com, i el que no.\nA hores d’ara la gent talla carreteres interiors. No sé pas si obeeix a una consigna o, simplement, és que es tria allò que és més fàcil. Ja sabem que el que s’ha de tallar són les artèries d’entrada i sortida del país. Però, com diu en Vicent. Avui, espero, com a entrenament, per a anar obrint boca.\nPer cert, ja fa massa dies que els fatxes no em treuen els cartells ni els llaços de l’entrada de casa. Mal senyal.\n21.12.2018 · 06:59\nSeguretat jurídica vol dir coherència. No estem a principis del segle XIX, i això té el seu pes. La constitució espanyola no pot ser diferent de les altres i ser igualment constitució. El pretès constitucionalisme té perduda aquesta variant del joc. Ho sap. I ha d’anar deixant llast poc a poc. Per això l’avís de la pd, és molt bo; ens manté alerta, alhora que confirma una tendència que connecta fets i senyals i ens dóna una eina per reinterpretar-los.\n21.12.2018 · 08:12\nEls catalans que som a l’estranger ens ho mirem amb molta enveja.\nEstaré enganxada tot el dia a Vilaweb.\nAvui és un dia gran!\n21.12.2018 · 09:19\nEmocionada, el món ens mira. Tots estem aprenent a fer una revolta pacífica. Fem-ho bé i felicitem-nos pel nostre coratge. Coratge és Vida, coratge és viure.\n21.12.2018 · 09:26\nNosaltres, com sempre, ja som al carrer.\nAra falta saber què estan perpetrant el nostre Govern i els representants del Block 155 darrera de tants somriures. Però el que de moment es veu, a mi només em fa ràbia i vergonya.\nI també falta saber quant trigarà l’encara conseller Buch a llençar-nos al damunt els salvatges uniformats de la BRIMO.\n21.12.2018 · 10:19\nMes d’hora que tard, assolirem la independència. Acò no té marxa enrere. I amb un valor afegit: PACÍFICAMENT, inaugurant testimonialment davant el món sencer, la via veritablement humana per on s’haurien de solucionar tots els conflictes.\n21.12.2018 · 10:48\nOblideu el 155, dexeul-lo per el faxas ( pp i cs) catalunya sera independent i republica.\n21.12.2018 · 11:37\nLes fogueres que ja hi ha a les 10h a les carreteres i les cares tapades només retardadan el dia de la llibertat i poden fer augmentar el número de detinguts.\n21.12.2018 · 16:18\nNo ens impacientem amb les crides al diàleg i el pacifisme. Un dia o altra Europa es veurà implicada en el futur de Catalunya i no ens podem permetre el luxe de tirar la primera pedra, per més raó que tinguem. El govern ha fet bé de reunir-se amb el gobierno, si no la premsa internacional ja ens hauria acusat de trencar el diàleg, encara que ja sapiguem per endavant que aquesta reunió i les que vinguin no serviran per res.\nI mentre els polítics cuiden la galeria, la cuitadania al carrer, els presos collant i els exiliats escampant la causa.\n21.12.2018 · 23:20\nde totes maneres, la Batet, com l’Arrimadas, deuen cobrar molt, per a fer el paper que fan .\n29.12.2018 · 13:23\nNo hi ha cap dubte sobre la fortalesa d’esperit del nostre Editor Vicenç i la seva sensibilitat humana que inspira la seva tasca diaria, l’Editorial d’avui gaire be esgarrifa per la profunditat del seu contingut, precisament en aquests dies on l’espiritualitat del poble està a flor de pell, per la seva trascendencia històrica. Tota la ciutadania prega i sospira per la llibertat dels nostres empresonats injustament i, gairebé m’atreveixo a creure que també dels qui hauran de dictar sentència per causa de l’odi al nostre poble pacífic que somnia la llibertat.\nEns cal certament coratge col.lectiu, i renuncia absoluta a protagonismes partidistes i personals. Tal vegada ens caldrà més paciencia per arribar a l’objectiu, però la fe i l’esperança enforteixen les nostres conviccions i solidaritat que ens permetran demostrar l’honestedat a tot el món i a tots aquells que encara dubten que la Providencia farà justícia, als justos i no pas als qui rastregen per la cobdícia i la voluntat de domini.\n26.06.2022 · 19:18


L’Ajuntament obrirà dilluns una oficina que centralitzarà l’atenció a les persones afectades per la ventada\nL’Ajuntament de Castellar del Vallès obrirà dilluns una oficina d’atenció a les persones i empreses afectades pels danys de la ventada del passat 9 de desembre. L’espai estarà ubicat dins el Servei d’Atenció Ciutadana d’El Mirador i tindrà com a objectius principals acompanyar i assessorar la ciutadania en els següents àmbits:\nla gestió de reclamacions a companyies asseguradores\nla tramitació de reclamacions per danys causats per béns municipals\nla recepció d’instàncies de sol·licitud d’obres per reparació de danys\ni la resolució d’incidències amb les companyies de subministrament elèctric, de telefonia i d’aigua.\nAquesta oficina atendrà consultes presencialment (dilluns i divendres, de 8.30 a 14.30 h i de dimarts a dijous, de 8.30 a 19.00 h), per telèfon (en el mateix horari, al 937144040) i per correu electrònic a omic@castellarvalles.cat.\nRecomanacions a les persones afectades pel temporal de vent del dimarts 9 de desembre\nL’Ajuntament de Castellar del Vallès ha elaborat un seguit de recomanacions adreçades a la ciutadania afectada pel temporal de vent que va arrasar el municipi passat dimarts dia 9 de desembre.\nEn el cas d’haver patit desperfectes en propietats particulars o comunitàries, cal comprovar quines assegurances es tenen contractades (de la llar, del vehicle, etc.) i si cobreixen danys. Cal tenir en compte que només es podrà obtenir una indemnització per danys si el bé sinistrat estava assegurat en el moment del sinistre, és a dir, el dia del temporal de vent.\nEn cas de tenir una pòlissa d’assegurança que cobreixi els béns danyats, s’ha de comunicar el sinistre a l’entitat asseguradora, amb el model de comunicat i la relació de béns malmesos.\nCal tenir present que, en el cas d’haver sofert danys causats per béns municipals, es pot realitzar la reclamació de responsabilitat patrimonial a l’oficina d’atenció del Servei d’Atenció Ciutadana, ubicat a El Mirador, i, si s’escau, comunicar la incidència a la companyia asseguradora pròpia.\nD’altra banda, els desperfectes en propietats alienes o qualsevol incidència a la via pública, com ara caigudes o riscos de caiguda d’arbres, despreniments de teules, murs, tendals, contenidors trencats o desplaçats, etc., es poden notificar al Servei d’Atenció Ciutadana i al telèfon 93 714 40 40.\nTalls de serveis bàsics\nAquelles persones que encara no tinguin restablerts de forma adequada els diferents serveis de subministraments han de contactar amb la companyia corresponent a través del seus canals d’atenció al client. Així, qui no hagi vist resoltes les incidències per falta de subministrament elèctric pot contactar amb ENDESA al telèfon 800 760 706, mentre que per a incidències per manca de subministrament d’aigua cal adreçar-se al telèfon de SOREA 900 304 070. També es pot trucar al telèfon de SECE 900 13 13 26 si es detecten incidències en l’enllumenat públic.\nTotes les empreses de serveis bàsics, d’acord amb el Codi de Consum de Catalunya, han d’oferir a la seva clientela un servei telefònic gratuït on adreçar-se per posar en coneixement de l’empresa les incidències, esdeveniments i circumstàncies que afectin el funcionament normal de les relacions de consum i formular reclamacions sobre els serveis rebuts. En aquest cas, les empreses hauran de lliurar un acusament de rebuda, un número d’incidència o qualsevol altre document acreditatiu.\nCal recordar també que es poden demanar els fulls oficials de queixa/reclamació/denúncia que la companyia subministradora de serveis bàsics té a disposició de les persones consumidores i usuàries.\nSi no es rep una resposta satisfactòria en el termini màxim d’un mes, caldrà presentar una reclamació a l’Oficina Municipal d’Informació al Consumidor (OMIC), situada a El Mirador.\nAssegurances de la llar tipus multirisc\nLes persones que tinguin contractada una assegurança de la llar tipus multirisc (amb múltiples riscos i garanties cobertes), s’ha de comprovar si cobreix els danys i perjudicis soferts pels talls de subministrament. En cas que sigui així, podeu comunicar el sinistre a la companyia asseguradora amb el model de comunicat i la relació de béns danyats.\nSi tant els danys als béns com els talls de subministrament soferts estan coberts per la mateixa companyia asseguradora, cal especificar-ho de forma conjunta en el mateix comunicat del sinistre.\nSol·licituds per certificats de vent\nFinalment, l’Ajuntament informa que s’ha sol·licitat al Servei de Meteorologia de Catalunya un certificat de velocitat del vent del dia 9 de desembre. Quan estigui disponible, es penjarà a la pàgina web perquè estigui a disposició de qualsevol persona que el pugui necessitar.\nLes persones que no tenen Internet podran demanar el certificat per telèfon trucant al 93 714 40 40, per correu electrònic a territori@castellarvalles.cat o via instància.


sentir-se millor: com mantenir-se còmode i sentir-se millor quan estàs malalt - Bellesa | Abril 2021\nHe estat malalt durant cinc dies. No hi ha tocat cap remei d'herbes ni medicació comercial.\nCada any, quan tots els nens tornen a la universitat, convoquen a la cafeteria que gestiono i porten gèrmens amb ells de tot el món. I quan aquests gèrmens creen un superbug, conegut afectuosament com The Freshman Crud, no hi ha ni quantitat de ciència ni herbes. N’hi ha prou amb fer-ho fora.\nPerò ... hi ha algunes maneres de sentir-se millor i d'estar més còmode mentre esteu alletant-vos de nou a la salut d'una malaltia com aquesta.\nSentir-se millor! Maneres d’estar més còmodes mentre està malalt\nHe trobat algunes coses que poden provocar una malaltia. No es tracta de tractaments, sinó de maneres calmants per ajudar el cos a fer front millor.\nQuedar-se al llit\nSé que sembla senzill, però quedar-se al llit t'ajudarà a sentir-te millor. Només l'acte d'asseure't us ajudarà a sentir-vos més a gust.\nUtilitzeu una manta ponderada\nJa hi ha mantes ponderades al mercat per a persones amb problemes d’ansietat. Funcionen molt per reconfortar el cos durant una malaltia també. (Trobeu-los aquí.) No en voleu comprar-ne un? Poseu un edredó a la part superior de les mantes habituals.\nFulls de franela\nLes làmines de franel·la poden ajudar a escalfar el cos més ràpidament. La majoria són de cotó que és més còmode que el polièster quan s’encenen les suors / els calfreds.\nÉs difícil relaxar-se quan no es pot respirar bé. Utilitzeu un inhalador nasal per als nassos farcits. Podeu fer-ne la vostra amb aquesta recepta, o bé recollir-ne una a la botiga de medicaments.\nDibuixeu les cortines. Una habitació fosca us pot ajudar a fer front millor, de manera similar a la manera en què la foscor ajuda quan pateix una migranya.\nMenja sopa de pollastre! Sí, la teva mare tenia raó. No estic segur de si són les espècies, el brou que em calma la gola o la calor del ventre, però la sopa de pollastre sempre em fa sentir millor.\nEls crackers de sosa poden ajudar a absorbir els líquids de l’estómac. Tinc un degoteig post-nasal amb un refredat i acabo nàusees del moc de l’estómac. Els crackers realment ajuden en aquest problema.\nNo us impedeixi vomitar si teniu ganes de vòmit. És la manera del vostre cos de desprendre’s d’alguna cosa que no hauria d’estar-hi, com el moc.\nEviteu els lactis pasteuritzats\nFa temps que es pensava que la llet provoca moc, però ara és més clar que això llet pasteuritzada és un irritant que fa que el cos produeixi més moc com a mecanisme de defensa. La llet crua conté organismes beneficiosos i no hauria de causar aquest problema.\nUtilitzeu bàlsam labial als llavis i sota el nas. Els llavis es posaran esquerdes i seques, mentre que tot el que bufa deixarà el nas vermell i atrapat. El bàlsam labial ajuda en tots dos casos.\nBeu molta aigua per garantir que et quedes ben hidratat. L’aigua és essencial per esbandir toxines del seu cos.\nSi les al·lèrgies són el problema, utilitzeu una olla neti per treure el pol·len i altres irritants als passatges nasals. (Trobeu-los aquí.)\nBeu el que se sent bé. Si la gola se sent millor amb les begudes calentes, enganxeu-vos amb te d’herbes i sidra calenta. Si us sembla bé amb fred, proveu el suc de taronja o aigua amb una mica de sal i fruita. Faig que els meus propis esports casolans beuen d’aquesta manera.\nFa poc he llegit un article que era escèptic, dient que el bromalí en suc de pinya ajuda a alleujar la tos. Bé, la tos que he tingut durant quatre dies ja s’ha acabat, gràcies a una pinya fresca que he menjat.\nProveu d’augmentar la temperatura a l’habitació o utilitzeu una manta elèctrica. El meu gos, Sadie, funciona tant com una manta escalfada com una manta ponderada. I és una comoditat que em fa sentir millor mentre està a prop meu.\nNo sé cap persona que no se senti millor després d'una abraçada. Només heu d’anar amb compte de no fer-ho quan esteu a l’etapa contagiosa.\nLa meva família confiava en un nen jove i calent. Barregeu el suc de taronja en pols (n’hi ha de naturals), el te, un polsim de sal, canyella, nou moscada, clau i una mica de gingebre fresc. Utilitzeu les proporcions que vulgueu per tastar-les. Barregeu tots els ingredients en una mica d’aigua calenta i beu-ho molt calent. Borbó opcional!\nL’aire sec fa que els passos sinusals s’assequin i s’esquerda, fent-nos miserables. Proveu d’afegir humitat a l’aire amb un humidificador o la dutxa.\nMedicaments a base d’herbes\nAssegureu-vos de consultar amb un metge abans de barrejar medicaments prescrits amb suplements d’herbes. Prenc una tintura de maduixa diària, però no estic en res més.\nUntar el desinfectador de mans\nSé que alguns de vosaltres no estareu d’acord amb això, però es va crear un desinfectador manual per substituir l’aigua amb sabó i sabó. Si esteu descansant a casa, teniu accés a aigua i sabó. Tot el que desinfecta a mà és assecar les mans i permetre que es formin esquerdes, en què poden entrar els bacteris. El CDC s’està preparant (o ja té, per ara) recomanar a les persones que no utilitzin desinfectador de mà. Alguns dels ingredients, com el Triclosan, estan prohibits en alguns països. El desinfectador manual casolà natural està bé per utilitzar, però no hauria de substituir el rentat de mans si hi ha un lavabo.\nRentar les mans\nRentar-se les mans sovint. Utilitzeu una crema hidratant després del rentat per evitar que s’assequin. Encara us preocupa els gèrmens? Afegiu unes gotes de pomelo, menta, espígol o oli essencial d’arbre de te a cada raig d’hidratant de mà. Tots són antimicrobians i ajudaran a matar gèrmens.\nTeniu altres maneres de sentir-vos millor i de mantenir-vos a gust mentre esteu malalt? Expliqueu-nos-ho!\nmàscara de bricolatge de fang\nimpermeabilitzant el jardí i el jardí


Fes-t’ho tu mateix - Háztelo tú mismo - Abacus Cooperativa\nYou are here: Inici > Fes-t’ho tu mateix\nEl DIY ja és una filosofía de vida\nEl moviment DIY (Fes-t’ho tu mateix) no és res nou. Ve de lluny, està molt present i ja fa anys que va a l’alça. Qui no ha fet polseres scooby doo al pati del col·legi o als casals d’estiu? Aquest passatemps no està lluny d’aquesta tendència que ara captiva a milers de persones. Només cal donar una ullada a les xarxes per veure com les creacions dels usuaris s’exposen en l’aparador més global que hi ha: Internet. I és que els treballs manuals són una forma divertida i molt entretinguda de passar el temps lliure. A més, quan els resultats acompanyen i es gaudeix de l’activitat, és una afició que enganxa, que et demana més. Afortunadament, de disciplines n’hi ha per triar remenar: des de fer sabons o bijuteria, a teixir, cosir, costumitzar roba, entregar-se a l’scrapbooking, o decorar joies i complements per la llar. Qualsevol d’aquestes modalitats tenen en comú que potencien les habilitats manipulatives, i en conseqüència, amb paciència i esforç, un es veu recompensat amb resultats cada cop millors.\nPer a una gran majoria, el que els mou a embarcar-se en aquests projectes són les ganes de fer alguna cosa per un mateix, de recuperar el treball artesanal, la filosofia dels oficis tradicionals de tota la vida. Desempolsar la creativitat, que a la feina de vegades queda relegada a un segon pla. D’aquesta manera poden sortir-ne peces personalitzades i al gust de cadascú, amb l’afegit que havent-ho produït un mateix, hem estalviat energia, recursos i per tant hem pres consciència ambiental.\nLa promesa final és un producte únic, personal i personalitzat. Complements i objectes que et distingeixen, i que tenen un valor superior al de qualsevol altre que puguis haver comprat. Per això poden ser també una alternativa original i molt vàlida a l’hora de fer regals que volem que siguin especials.\nPerquè puguis fer-ho bé i posar-t’hi el més aviat possible, a Abacus trobaràs un munt de manualitats per decorar bijuteria i complements per la llar. Col·leccions vintage i noves de papers coordinats i variats, camafeus d’acabats i formes diferents, i materials que faran que els teus dissenys llueixin més i millor!\n<< Ciudad en llamas\nCreacions d’estiu >>


gener | 2009 | El Blog de la D.O. Catalunya\nLa presència del vi en el nostre entorn\ngener 22, 2009, 5:50 pm\nEl Vinya Laia d’Albet i Noya (DO Catalunya) guanya una medalla d’argent en el Concurs Internacional Expovina de Suïssa\ngener 20, 2009, 5:42 pm\nVinya Laia d'Albet i Noya\nEl vi negre Vinya Laia 2006, un dels vins que Albet i Noya elabora amb DO Catalunya, i que actualment sols s’exporta a Alemanya i Suissa, ha obtingut una medalla d’argent en el Concurs Expovina de Suïssa.\nEl Vinya Laia 2006, és un vi elaborat amb les varietats Cabernet Sauvignon, Carinyena i Garnatxa, envellit en barriques de roure d’Allier de 225 litres durant 11 mesos.\nExpovina, que es va celebrar durant l’estiu, és actualment el concurs més important de vins a Suïssa d’ençà els anys 80. Enguany s’hi han presentat 2.060 vins que han estat examinats per un comitè de 150 catadors.\nLa feina dels observatoris del vi\ngener 16, 2009, 12:25 pm\nA la DO Catalunya creiem en la necessitat de què el sector vagi a la una per defensar i promocionar els nostres vins, per això volem felicitar la feina de l’Observatori Espanyol del Mercat del Vi, entitat homòloga de l’Observatori del vi, la vinya i el cava a Catalunya. L’Observatori Espanyol, que ahir van realitzar una sessió informativa, pretén donar una informació útil per a prendre decisions sobre comercialització, ajudar a definir les polítiques de promoció del vi espanyol i defensar la sortida a l’exterior de la producció, entre altres. Catalunya, de fet, forma part del patronat d’aquest ens, ja que va ser escollida una de les tres comunitats representants de les zones productores de l’Estat\nL’Observatori, durant el 2008, ha posat en marxa una desena de projectes per millorar el coneixement del consumidor, i aquest any incidirà en la imatge en els principals mercats i en com treballar per millorar-la. Us facilitem el link per si voleu visitar el web i jutjar vosaltres mateixos la iniciativa.\nCom hem insistit sempre, tots els projectes per millorar la promoció i comercialització dels nostres vins són benvinguts davant d’un sector estatal i internacional cada cop més competitiu.\ngener 7, 2009, 4:43 pm\nVoldríem que el primer post de l’any 2009 sigui per desitjar un nou any ple de bones notícies, en el qual tots pugueu aconseguir els vostres objectius, i ho poguem celebrar amb una copa de vi. I si és de la Denominació d’Origen Catalunya, molt millor, és clar!\nDes de la DO Catalunya encetem l’any ple de projectes nous i il•lusionadors. Reprenem la campanya Som d’on venim, que ha anat visitant gremis de restauració de bona part de Catalunya. Al gener, visitarem als restauradors de l’Urgell i de l’Alt Urgell (dia 26). Al febrer, als del Solsonès. Com altres vegades hem explicat, es tracta de tastos de vins de la nostra DO, en petit comitè i amb l’objectiu de donar a conèixer una mica més els nostres vins. Com sempre, esteu convidats, només cal que ens feu arribar un correu electrònic si voleu assistir\nTambé hi serem presents al Barcelona Degusta, però d’aquest acte, de ben segur que en parlarem més endavant.\nAbans d’acabar, desitjar també que la tornada a la normalitat després d’aquestes Festes sigui d’allò més plàcida.